Document ID: 31992R3463

ΚΑΝΟΝΙΣΜΟΣ (ΕΟΚ) αριθ. 3463/92 ΤΗΣ ΕΠΙΤΡΟΠΗΣ της 30ής Νοεμβρίου 1992 για την τροποποίηση του παραρτήματος XV του κανονισμού (ΕΟΚ) αριθ. 3587/86, για τον καθορισμό των συντελεστών προσαρμογής που θα εφαρμοσθούν στις τιμές αγοράς στον τομέα των οπωροκηπευτικών όσον αφορά τα μήλα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 16 παράγραφος 4,
Εκτιμώντας:
ότι το άρθρο 2 του κανονισμού (ΕΟΚ) αριθ. 3587/86 της Επιτροπής για τον καθορισμό των συντελεστών προσαρμογής που θα εφαρμοσθούν στις τιμές αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 3214/92 (4), προβλέπει ότι η τιμή αποσύρσεως των αποσυρομένων από την αγορά προϊόντων προσαυξάνεται κατά το ποσό που εμφαίνεται στο παράρτημα XV του ιδίου κανονισμού όταν τα προϊόντα αυτά διανέμονται δωρεάν συσκευασμένα σε μη ανακτώμενη συσκευασία-
ότι το ποσό που αφορά τα μήλα που εμφαίνεται στο εν λόγω παράρτημα XV πρέπει να προσαρμοστεί για να ληφθεί υπόψη η εξέλιξη των δαπανών συσκευασίας-
ότι πρέπει ο παρών κανονισμός να εφαρμοσθεί από τις 12 Νοεμβρίου 1992 προκειμένου να διευκολυνθούν οι εργασίες δωρεάν σημαντικών ποσοτήτων μήλων που αποσύρονται από την αγορά-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα XV στη στήλη "ΠΟΣΟ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 2", του κανονισμού (ΕΟΚ) αριθ. 3587/86, το ποσό των "4 Ecu ανά 100 kg καθαρού βάρους" που εμφαίνεται στη δεύτερη περίπτωση, "μήλα", αντικαθίσταται από το ποσό των "7 Ecu ανά 100 kg καθαρού βάρους".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 12 Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1992.

Labels: 2
17